《偈一百二十首 其九十四》
宋代·释怀深

北风如箭射庭除，冷落禅门一物无。多谢诸人相暖热，殷勤为我作开炉。

老僧来慧林，四见书云节。不解巧逢迎，岂敢多饶舌。

瞋即听你瞋，拙即从我拙。要透祖师关，放教心地歇。

若不歇，腊月三十日，一时都败阙。

作者简介：释怀深（一○七七～一一三二），号慈受，俗姓夏，寿春六安（今属安徽）人。年十四祝发受戒。公四年，访道方外。徽宗崇宁初，往嘉禾依净照于资圣寺悟法。政和初，出住仪真资福寺。三年（一一一三），先后居镇江府焦山寺、真州长芦寺。七年，居建康府蒋山寺。钦宗靖康间住灵岩尧峰院（《中吴纪闻》卷六）。高宗绍兴二年卒，年五十六。为青原下十三世，长芦崇信禅师法嗣。事见《慈受怀深禅师广录》，《嘉泰普灯录》卷九、《五灯会元》卷六有传。